open-index/open-wikipedia-markdown huggingface dataset:
Anne Applebaum

**Anne Elizabeth Applebaum** (s. 25. heinäkuuta 1964 Washington, DC, Yhdysvallat) on yhdysvaltalais-puolalainen toimittaja ja kirjailija. Applebaum sai vuonna 2003 ilmestyneestä teoksestaan *Gulag: A History* (**) Pulitzer-palkinnon. Applebaum on myös kirjoittanut holodomorista artikkelin *[[Encyclopedia Britannica]]an*.

## Opiskelu
Applebaum syntyi amerikanjuutalaiseen perheeseen vuonna 1964 Washington, DC:ssä, Yhdysvalloissa. Hän kävi Sidwell Friends School koulua, joka on kveekarien ylläpitämä koulu Bethesdassa yhdessä Washington, DC:n esikaupungeista. Kveekareihin kuuluvat ovat etusijalla kouluun mutta koulu ei valikoi oppilaitaan uskonnon perusteella, ja vain 7 prosenttia hakijoista hyväksytään. Myöhemmin hän jatkoi opiskeluaan Yalen yliopistossa, jossa hän suoritti vuonna 1986 Bachelor-tutkinnon (BA). Sieltä Applebaum lähti jatko-opiskelemaan Marshall Scholarship -ohjelman apurahalla London School of Economicsiin, jossa hän suoritti Master-tutkinnon sekä opiskeli St Antony's Collegessa Oxfordissa. Hän oli vuosina 1988–1991 Puolassa Varsovassa *[[The Economist]]* -lehden kirjeenvaihtajana. 

## Elämä ja työ
Applebaum tapasi Puolassa toimittaja ja poliitikko Radosław Sikorskin, jonka kanssa hän avioitui.  Applebaumilla on Yhdysvaltojen ja Puolan kaksoiskansalaisuus. Hänen miehensä oli Puolassa vuosina 1998–2001 puolustusministerin sijaisena ja puolustusministerinä 2005–2007. Vuoden 2007 vaalien jälkeen hän oli ulkoministerinä vuoteen 2014 asti.

Asuttuaan 15 vuotta Euroopassa Applebaum tuli 2002 *[[The Washington Post]]* -lehteen kolumnistiksi. Hän oli myös sen toimituskunnan jäsen vuoteen 2006 saakka. Sen jälkeen hän on työskennellyt Lontoossa *[[The Spectator]]* -lehden ulkosuhteiden johtajana ja apulaisjohtajana, *The Evening Standard* -lehden politiikan toimittajana, *Slaten*, *[[The Daily Telegraph|Daily Telegraph]]*- ja *Sunday Telegraph* -lehtien sekä useiden muiden brittiläisten sanomalehtien toimittajana.

Applebaum toimii professorina London School of Economicsissa ja kirjoittaa kolumneja *The Washington Post* -lehteen. Hän pitää London School of Economicsissa luentoja disinformaatiosta ja 2000-luvun propagandasta. Hän on myös ollut vierailevana luennoitsijana lukuisissa yliopistoissa, kuten Yalen, Harvardin, Columbian, Oxfordin ja Cambridgen yliopistossa. Applebaum puhuu englannin lisäksi ranskaa, puolaa ja venäjää. Venäjää hän oppi ollessaan kesällä 1985 kaksi kuukautta silloisessa Leningradissa eli nykyisessä Pietarissa.

## Kirjat ja julkaisut
### Suomeksi
* 
* 
* 
*

### Englanniksi
* 
* 
* 
* 
* 

Hänen kirjoituksiaan on julkaistu sanomalehdissä *[[The New York]], [[The Wall Street Journal]], [[The New York Times]], [[Financial Times]], [[International New York Times|International Herald Tribune]], [[Foreign Affairs]], [[The New Criterion]], [[The Weekly Standard]], [[The New Republic]], [[National Review]], [[New Statesman]], [[The Guardian]], [[Prospect (sanomalehti)|Prospect]], [[Commentaire]], [[Die Welt]], [[Cicero (sanomalehti)|Cicero]], [[Gazeta Wyborcza]]* ja *[[The Times]]* sekä monissa muissa.

## Lähteet

## Aiheesta muualla
* 
* 
*  (Internet Archive) Haastattelu kirjan julkaisun yhteydessä.
Yövartio

**Yövartio** voi tarkoittaa ainakin seuraavia:

*Yövartio  (), Rembrandtin maalaus
*Yövartio, Peter Greenawayn elokuva
* Yövartio, kuvitteellinen järjestö George R. R. Martinin fantasiaromaaneissa
**Yövartio*, Sarah Watersin romaani toisen maailmansodan Lontoosta
*Yövartio, vironvenäläinen poliittinen järjestö
*yövartiot, aikajaksot, joihin yö vanhalla ajalla jaettiin.

## Katso myös
* Night Watch
Anna-Reeta Korhonen

**Anna Margaretha Lyytinen** eli **Anna-Reeta Korhonen** (5. helmikuuta 1809 Rautalampi – 1. lokakuuta 1893 Vesanto) oli suomalainen kansanrunoilija.

Korhosen vanhemmat olivat kansanrunoilija Paavo Korhonen eli Vihta-Paavo ja Liisa Huttunen. Hän oli naimisissa Sakari Lyytisen kanssa.

## Teoksia

* *Pentti Lyytisen ja Anna-Reetta Korhosen runoja*, toimittanut Vihtori Laurila. Peuran Museosäätiö, Rautalampi 1961

## Lähteet
* Suomen kirjailijat-tietokanta
* Pohjoissavolaisen kaunokirjallisuuden bibliografia – Anna-Reeta Korhonen
Konakovon piiri

**Konakovon piiri** () on paikallinen itsehallintoalue Tverin alueen kaakkoisosassa Venäjällä. Vuonna 1929 perustetun piirin pinta-ala on 2&nbsp;075 neliökilometriä. Asukkaita on 85&nbsp;400 henkeä (vuonna 2009).

Piirin hallinnollinen keskus on Konakovon kaupunki. Lisäksi siihen kuuluvat Izoplitin, Kozlovon, Novozavidovskin, Radtšenkon ja Redkinon taajamat sekä 11 maalaiskuntaa:
* Dmitrova Gora (ven. Дмитрова Гора)
* Gorodnja (ven. Городня)
* Jurjevo-Devitšje (ven. Юрьево-Девичье)
* Kozlovon maalaiskunta
* Mokšino (ven. Мокшино)
* Pervoje Maja (ven. Первое Мая)
* Rutšji (ven. Ручьи)
* Selihovo (ven. Селихово)
* Staroje Melkovo (ven. Старое Мелково)
* Vahonino (ven. Вахонино)
* Zavidovo (ven. Завидово)

Piirin kautta kulkee M 10 -valtatie sekä Moskovan ja Pietarin välinen päärata, josta haarautuu Konakovoon johtava sivurata. Volga muodostaa Ivankovon tekojärven, jonka alle on jäänyt historiallinen Kortševan kaupunki. Seudulla on sähköntuotantoa, koneenrakennus- ja posliiniteollisuutta. Maatalous on keskittynyt maidon ja lihan tuotantoon. Zavidovon luonnonsuojelualue käsittää 16 % pinta-alasta.

## Lähteet

## Aiheesta muualla

* Konakovon piirin sivusto  
* Konakovon piiri Tverin alue -tietosanakirjassa
Rajakylän kirjasto

**Rajakylän kirjasto** on Oulun Rajakylässä sijaitseva sivukirjasto, joka sijaitsee Pateniemen lukion vieressä. Se on perustettu 1978. Kirjasto palvelee päivittäin noin 500 asiakasta, joista huomattava osa on lukion ja alueen peruskoulujen oppilaita. Kirjastossa on lainausautomaatti, joka palvelee kolmella kielellä. Kirjastorakennus on tiilestä.

## Lähteet

## Aiheesta muualla
* Rajakylän kirjasto
Pienvesien kunnostus

**Pienvesiin** kuuluvat sekä purot, norot, lähteet, lammet että kluuvijärvet ja fladat.

## Yleistä
Pienvedet kuuluvat suomalaiseen luontoon ja ovat tärkeä osa luonnon monimuotoisuutta. Pienvedet tarjoavat elinympäristöjä monille eliöille, muun muassa kaloille, linnuille ja hyönteisille. Nisäkkäistä esimerkiksi saukko on riippuvainen pienvesiympäristöstä. Täysin luonnontilaisia pienvesiä on enää hyvin vähän jäljellä ja suurin osa luonnontilaisista pienvesistä on säilynyt kansallispuistoissa ja suojelualueilla. Suomen uhanalaisista lajeista noin kuusi prosenttia on riippuvaisia pienvesistöistä, joten pienvesien suojelu ja ennallistaminen on tärkeää. Pienvedet ovat herkkiä veden laadun ja ympäristön muutoksille niiden vähäisen vesimäärän takia.v

Pienvesien kunnostamisia on tehty enimmäkseen luonnonsuojelualueilla, mutta ennallistaminen on tärkeää myös suojelualueiden ulkopuolella. Ennallistamisessa täytyy ottaa huomioon pienveden lähiympäristö ja valuma-alue, sillä alueiden tila vaikuttaa olennaisesti myös pienveden kuntoon. Suojavyöhyke on pienveden lähiympäristö, joka suojaa kiintoaineiden ja ravinteiden huuhtoutumista vesistöön. On tärkeää, että ennallistamistoimenpiteiden yhteydessä pyritään säilyttämään pienveden lähiympäristö mahdollisimman luonnontilaisena. Pienvesien ennallistaminen on tehtävä alueen luontoarvoja vaarantamatta. Pienvesien ennallistamista ja kunnostamista varten on haettava vesiomistajan lupa sekä alueellisen ympäristökeskuksen ja kalatalousviranomaisen lausunnot.

## Kunnostus- ja ennallistamistoimenpiteitä

Lähteen kunnostamisessa pyritään nostamaan pohjaveden pinta samalle tasolle, jolla se on ollut aikaisemmin. Veden pinnan nostamisen seurauksena elinympäristöjä eliöille ja kasvillisuudelle palautuu ja lähdealue suurenee. Kunnostaminen on hyvä tehdä yhdessä asiantuntijan kanssa, sillä lähdekasvillisuus ja –eliöstö ovat hyvin herkkiä vahingoittumaan kunnostuksen yhteydessä. Lähteen ennallistamista voidaan tehdä muun muassa nostamalla laskupuron tai –noron pohjaa, täyttämällä lähteen lähistöllä olevia metsäojia, poistamalla vedenottorakenteita ja ohjaamalla vesi alkuperäiseen lasku-uomaan.

Lammen kunto kohenee kunnostamalla lammesta alkavia ja lampeen laskevia noroja ja puroja. Yksi tärkeimpiä lammen kunnostustoimenpiteitä on veden pinnan nosto. Myös ojien tukkiminen on yksi kunnostustoimenpiteistä.

## Katso myös
* Vesistöjen kunnostus
* Virtavesien kunnostus
* Järvien kunnostus
* Jokien kunnostus
* Purojen kunnostus
* Luonnonmukainen peruskuivatus
* Peruskuivatus

## Lähteet

## Aiheesta muualla
* Pienvedet, Hämeen ympäristökeskus
* Vesistöjen kunnostus ja hoito, Suomen ympäristökeskus
* Pienvesien ennallistaminen, Suomen ympäristökeskus
Solnetšnyi

**Solnetšnyi** () on kaupunkimainen taajama ja suljettu alue Tverin alueen luoteisosassa Venäjällä. Se sijaitsee Seligerjärven Gorodomlja-saarella lähellä Ostaškovin kaupunkia. Vuonna 2010 taajamassa asui 2&nbsp;242 henkeä.

Toisen maailmansodan jälkeen saarelle perustettiin tutkimuslaitos, jossa työskenteli saksalaisia ohjusasiantuntijoita. Nykyään siellä toimii Zvezda-niminen tuotantolaitos, joka valmistaa avaruusraketeissa käytettäviä gyroskooppeja. Nykyisen nimensä ja suljetun alueen statuksen taajama sai vuonna 1995.

Saarelle on Ostaškovista kesäisin laivayhteys ja talvella jäätie.

## Lähteet

## Aiheesta muualla
* Gorodomlja-saaresta ja Solnetšnyin taajamasta kertova sivusto
Juhani Henriksson

**Juhani Mikael Henriksson** (s. 28. huhtikuuta 1974 Kuopio) on suomalainen urheilutoimittaja ja selostaja. Henriksson aloitti ammattiuransa tuotantoyhtiö Programilla vuonna 2001. Vuonna 2003 hän siirtyi Neloselle.  

Henriksson on toiminut uutisankkurina ja toimittajana Nelosen urheilu-uutisissa ja viime vuosina erikoistunut jääkiekkoon ja yleisurheiluun. Hän toimii Nelosen studioisäntänä jääkiekkolähetyksissä yhdessä asiantuntija Tuomas Grönmanin kanssa. Hän on selostanut yleisurheilua kesäkaudella yhdessä Mauri Myllymäen kanssa vuodesta 2003. Hän on tuottanut ja juontanut Arktiset Vedet -TV-ohjelmaa vuodesta 2011. 

Henriksson on toiminut Suomen Salibandyliiton viestintäpäällikkönä 1. toukokuuta 2013 alkaen.

Tammikuussa 2017 Henriksson palasi televisioon MTV3:n Huomenta Suomen juontajana. Hän on sittemmin myös selostanut yleisurheilun Timanttiliigaa saman konsernin C Moren kanavilla. Henriksson selosti Eurosport-kanavalla yleisurheilun MM-kisat 2017. Hän myös toimii kaudella 2017-18 kanavan maastohiihtolähetysten pääselostajana. Lisäksi Henriksson isännöi lähetyksiä Pyeongchangin talviolympialaisista TV5:llä. 

Henriksson opiskeli Rauman OKL:ssa vuosina 1996-2001. Hän muutti perheineen toukokuussa 2018 Rovaniemelle.

## Lähteet
Arthur Stille

**Arthur Gustaf Henrik Stille** (16. heinäkuuta 1863, Osby, Ruotsi – 1922), oli ruotsalainen historian professori Lundissa vuodesta 1908.

Hän oli aikanaan Ruotsin tunnetuin sotahistorioitsija, joka erityisesti tutki Skånen sotia 1600-luvulla ja 1700-luvun alussa. Stille otti huomioon maaston merkityksen sodankäyntiin ja laati tällä tavalla uusia näkökulmia historiaan. Hän oli myös luomassa Karolinska Förbundetin, ja laati aikanaan uudenaikaisen tutkimuksen Kaarle XII:sta ja hänen sotaretkistä.

Arthur Stille oli poliittiselta näkökannalta konservatiivi ja melko sosialistivastainen. 

## Lähteet
Luettelo Suomen virallisen albumilistan ykkösistä vuonna 1999

Tämä on **luettelo [[Suomen virallinen lista|Suomen virallisen albumilistan]]** kärkipaikkaa hallussaan pitäneistä albumeista ja niiden esittäjistä vuonna 1999.

## Katso myös

## Lähteet
* Musiikkituottajat → Tilastot → Suomen virallinen lista → Albumit
Virtavesien kunnostus

Virtavesillä tarkoitetaan laajasti ottaen virtaavan veden (vesistö)kokonaisuuksia, joilla on omaleimainen eliöstönsä. Erityspiirteinä ovat kosket ym. muut virtapaikat. Lisäksi virtavesissä voi olla myös järvimäisiä piirteitä, kuten myös järvissä voi olla jokimaisia osia 
(esim. salmet). Vesilaki määrittelee joeksi virtaavan veden vesistön joka on soutukelpoinen tai jonka keskivirtaama on vähintään 2 m3 / s. Virtavesityyppeihin kuuluvat myös
niin sanotut pienvedet eli purot ja norot. Virtavedet ovat usein Suomessa uhanalaisia.

## Yleistä
**Virtavesien kunnostustarvetta** aiheuttavat muun muassa voimatalouskäyttö, jonka seurauksena vesistöt saattavat kärsiä vedenlaadun heikkenemisestä ja rantojen eroosiosta, purojen ja jokien perkaukset tulvasuojelun ja maankuivatuksen tarpeisiin sekä vesistöjen perkaukset uiton tarpeisiin. Voimatalousrakentamisella on ollut merkittäviä kielteisiä vaikutuksia myös koski- ja virtaelinympäristöihin sekä vaelluskalojen luontaiseen lisääntymiskiertoon. 
Virtavesien kunnostuksilla pyritään saavuttamaan useita ekologisia, taloudellisia, maisemallisia ja vedenlaadullisia hyötyjä. Virtavesien kunnostuksesta aiheutuvia hyötyjä ovat muun muassa eliöstön, uoman rakenteen ja virtausolojen monipuolistuminen ja vesistöjen veden laadun paraneminen. Virtavesien kunnostuksia on tehty enimmäkseen kalataloudellisista syistä, mutta nykyisin kunnostukset toteutetaan kokonaisvaltaisemmin, koko vesiekosysteemi huomioon ottaen. Virtavesien kunnostuksilla vesistö pyritään palauttamaan lähemmäksi luonnontilaa suoraan vesistöön kohdistuvilla toimenpiteillä. Virtavesien kunnostusta tukee EY:n vesipolitiikan puitedirektiivi.

Esimerkiksi puun uittoa varten perattuja jokia ja koskia on kunnostettu vesittämällä kuivia uomanosia, lisäämällä syvyysvaihteluita ja kutusoraikkojen määrää.

## Kunnostusmenetelmiä

* Luonnonmukainen tulvasuojelu
* Insinööribiologiset rannansuojelumenetelmät
* Uomien ennallistukset
* Valuma-aluekunnostukset
* Läpikulkukelpoisuuden parantaminen

## Katso myös

* Vesistöjen kunnostus
* Järvien kunnostus
* Jokien kunnostus
* Pienvesien kunnostus
* Purojen kunnostus
* Luonnonmukainen peruskuivatus
* Peruskuivatus

## Lähteet

* Virtavesien kunnostus, Suomen ympäristökeskus

## Aiheesta muualla

* Jokiuitosta kalataloudellisiin kunnostuksiin, Suomen ympäristökeskus
* Tavoitetilan määrittäminen virtavesikunnostuksissa, Suomen ympäristökeskus
* Luonnonmukainen vesirakentaminen, Suomen ympäristökeskus
* Virtavesikunnostusten sosioekonomisista vaikutuksista Keski-Suomessa
* Simojoen kunnostus ja suojelu-projekti
* Longinoja - Suomen tunnetuin puro
Kortševa

**Kortševa** () on Volgan rannalla nykyisen Tverin alueen Konakovon piirissä sijainnut kaupunki, joka jäi vuonna 1937 valmistuneen Ivankovon tekojärven alle.

Kortševan kylä mainitaan ensimmäisen kerran 1540-luvulla. Vuonna 1781 siitä tuli kaupunki ja Tverin lääniin kuuluneen kihlakunnan keskus. 1800-luvulla ja 1900-luvun alussa se oli kahden–kolmen tuhannen asukkaan pikkukaupunki.

Vuonna 1932 ryhdyttiin rakentamaan Ivankovon tekojärveä, josta saa alkunsa Volgan ja Moskvajoen yhdistävä Moskovan kanava. Kortševan kaupungin laskettiin jäävän tekojärven alle. Vuonna 1936 kaupungin rakennukset siirrettiin pois tai hävitettiin. Asukkaat muuttivat etupäässä Konakovon taajamaan.

Vastoin alkuperäisiä laskelmia kolmasosa kaupungin alueesta jäi vedenpinnan yläpuolelle. Nykyään ainoa säilynyt rakennus on entinen Roždestvenskin kauppiastalo, jota käytetään kalastajien yöpymispaikkana.

Kaupungin historiasta kertoo Konakovon museon näyttely.

## Aiheesta muualla
* Kortševa – gorod, kotorogo net...
Øystein Kristiansen

**Øystein Kristiansen** (s. 29. huhtikuuta 1975) on norjalainen suunnistaja ja maailmanmestari. Hän edustaa nykyisin MS Parmaa. Aikaisemmin hän on edustanut muun muassa Halden SK:ta ja Nydalens SK:ta 

Kristiansen voitti MM-viestikultaa Västråsissä 2004 ja Aichissa 2005. MM-pronssia hän on voittanut 2003 keskimatkalta. Avoimissa Pohjoismaiden mestaruuskisoissa 2005 hän voitti viestikultaa. 

Kristiansen on voittanut Jukolan viestin  kahdesti 2000 ja 2003 Halden SK:n joukkueessa. Tiomilan hän on voittanut neljä kertaa.

## Lähteet
* Øystein Kristiansen Runners World of O -tietokannassa
Vesistöjen kunnostus

**Vesistön kunnostus** tarkoittaa toimenpiteitä, jotka kohdistuvat itse vesistöön tai siihen välittömästi liittyvään ranta-alueeseen ja joiden tavoitteena on vesistön käyttökelpoisuuden ja tilan parantaminen tai säilyttäminen. 

Kunnostustarpeen syitä ovat esimerkiksi vesistöjen perkaukset maankuivatuksen takia, valuma-alueelta tuleva kuormitus ja voimatalouskäyttö. Näistä toimenpiteistä aiheutuu muun muassa vesistön mataluutta, heikkoa vedenlaatua, rantojen eroosiota, liiallista kasvillisuutta, rehevöitymistä, happamoitumista ja arvokalojen puutetta. 

Vesistöjen tilan koheneminen parantaa vesieliöstön elinolosuhteita, vedenlaatua ja vesistöjen virkistyskäyttömahdollisuuksia. Suoraan vesistöön kohdistuvien toimenpiteiden lisäksi, on tärkeää huolehtia vesistön valuma-alueen tilasta, erityisesti hajakuormituksen vähentämisestä. Taajama-alueilla vesistöjen kunnostaminen on tärkeää paitsi luonnonarvojen, myös vesistöjen virkistyskäytön mahdollisuuksien turvaamiseksi.

## Katso myös

* Virtavesien kunnostus
* Järvien kunnostus
* Jokien kunnostus
* Purojen kunnostus
* Pienvesien kunnostus
* Vesistönhoito

## Lähteet
* Vesistöjen kunnostus ja hoito, Suomen ympäristökeskus

## Aiheesta muualla
* Luonnonvarakeskus (Luke): Metsät ja vesi -tutkimus- ja kehittämisohjelma
Jokien kunnostus

**Jokien kunnostus** on toimintaa, jolla pyritään muuttamaan joen tilaa paremmaksi.  Jokien kunnostus keskittyy usein koskipaikkoihin, ja tavoitteena on useimmiten palauttaa kaloille suotuisat olosuhteet ennallistamalla  aiemmin perattuja virtapaikkoja.   Kunnostuksen jälkeisinä vuosina harjoitetaan joen hoitoa, jolloin tavoitteena on ylläpitää kunnostustöissä saavutettua hyvää tilaa.

## Yleistä

Suomessa on paljon jokia, jotka kaipaavat kunnostusta. Kunnostustarvetta aiheuttavat esimerkiksi jokien perkaukset maankuivatuksen ja tulvasuojelun takia, voimatalouskäyttö, tai valuma-alueelta tuleva kuormitus, joka voi aiheuttaa jokien happamoitumista, rehevöitymistä ja umpeenkasvua, tai vedenlaadun heikkenemistä. Voimatalouskäytössä olevat joet kärsivät rantojen eroosiosta, ja vedenlaadun heikkenemisestä. Usein myös virtavesille tyypillinen eliöstö taantuu.

Peratuille joille tyypillisiä ongelmia ovat myös virtaamien säätely ja muuttuneet virtausolosuhteet, uomien syventäminen, pengertäminen ja suoristaminen. Eliöstön elinolosuhteita heikentävät joen rakenteellisen yksipuolisuuden lisäksi myös huono vedenlaatu ja usein suuret lämpötilavaihtelut.

Jokien kunnostukset perustuvat suurimmaksi osaksi eliöstön elinolojen parantamiseen ja kalastusmahdollisuuksien lisäämiseen. Joen mutkittelun lisääminen monipuolistaa uomaa ja parantaa mahdollisuuksia alkuperäisen eliöstön palautumiselle. Voimatalouskäytössä olevilla joilla voi toteuttaa erilaisia hoito- ja kunnostustoimenpiteitä, muun muassa rantojen eroosiosuojausta, pohjapatojen rakentamista ja maisemointitöitä.

Kunnostustoimenpiteissä kannattaa ottaa huomioon joen valuma-alueen tila ja hajakuormitus. Suomessa on 80% metsätalousmaata, joten metsätaloudella on suuri merkitys jokien tilaan.
Esimerkiksi taloudellisen tuen ja tiedotuksen avulla voidaan vaikuttaa hajakuormituksen vähenemiseen. 

## Kunnostusesimerkkejä

* koski ja suvanto-vuorottelun palauttaminen
* kuivien uomien uudelleen käyttöönotto
* uoman kaventaminen ja syventäminen
* niemekkeiden ja karikoiden rakentaminen

## Katso myös
*Vesistöjen kunnostus
*Virtavesien kunnostus
*Järvien kunnostus
*Purojen kunnostus
*Pienvesien kunnostus
*Luonnonmukainen peruskuivatus

## Lähteet
* RiverLife, Suomen ympäristökeskus
### Viitteet

## Aiheesta muualla

*Vesistöjen kunnostus ja hoito, Suomen ympäristökeskus
*Jokien kunnostaminen Suomessa ja muualla, Vesitalous 6/2002
Tarsalanjärvi

**Tarsalanjärvi** on Mikkelissä sijaitseva järvi, joka kuuluu Emolanjoen valuma-alueeseen. Järven pinta-ala on 61 ha ja se sijaitsee kuusi kilometriä Mikkelin keskustan pohjoispuolella.

## Lähteet

## Aiheesta muualla
* Tarsalanjärvi Mikkelin seudun karttahaussa
Andrei Gruzdev

**Andrei Gruzdev** (; s. 1977) on venäläinen hiihtosuunnistaja ja maailmanmestari.

Ainoan henkilökohtaisen MM-kultansa Gruzdev voitti Borovetsissa, Bulgariassa 2002. MM-viestikultaa hän on voittanut viidesti. Lisäksi hän on voittanut kolme MM-hopeaa ja kolme MM-pronssia.

Hiihtosuunnistuksen maailmancupin kokonaiskilpailussa Gruzdev sijoittui toiseksi vuonna 2000.

## Lähteet
Kuvšinovon piiri

**Kuvšinovon piiri** () on paikallinen itsehallintoalue Tverin alueen keskiosassa Venäjällä. Vuonna 1929 perustetun piirin pinta-ala on 1&nbsp;874 neliökilometriä. Asukkaita on 15&nbsp;800 henkeä (vuonna 2009).

Piirin hallinnollinen keskus on Kuvšinovon kaupunki. Lisäksi siihen kuuluu 12 maalaiskuntaa:
* Bolšoje Kuznetškovo (ven. Большое Кузнечково)
* Borok (ven. Борок)
* Borzyni (ven. Борзыни)
* Mogilevka (ven. Могилевка)
* Pen (ven. Пень)
* Pretšisto-Kamenka (ven. Пречисто-Каменка)
* Prjamuhino (ven. Прямухино)
* Rantsevo (ven. Ранцево)
* Sokolniki (ven. Сокольники)
* Tysjatskoje (ven. Тысяцкое)
* Vasilkovo (ven. Васильково)
* Zaovražje (ven. Заовражье)

Piirin kautta kulkee Toržokin ja Velikije Lukin välinen rautatie sekä Toržokin ja Ostaškovin välinen maantie. Tärkein tuotantolaitos on Kuvšinovon paperi- ja kartonkitehdas. Maatalous on keskittynyt lihan ja maidon tuotantoon sekä viljan, perunan ja rehukasvien viljelyyn. Huomattavin nähtävyys on Prjamuhinon kartano, jossa on syntynyt ja viettänyt lapsuutensa anarkismin teoreetikko Mihail Bakunin.

## Lähteet

## Aiheesta muualla
* Kuvšinovon piirin sivusto  
* Kuvšinovon piiri Tverin alue -tietosanakirjassa
Mohamed Bouguerra

**Mohamed Bouguerra** (s. 10. kesäkuuta 1986) on tunisialainen judoka, joka voitti Afrikan nuorten mestaruuden vuonna 2005. Hän sijoittui myös kolmanneksi vuoden 2006 Afrikan-mestaruuskilpailuissa, alle 90 kiloisten sarjassa.

## Lähteet
Patrik Westerback

**Patrik Westerback** (s. 22. toukokuuta 1974 Vaasa) on suomalainen jääkiekkoilija.

## Ura
Westerback pelasi juniorina Vaasan Sportissa. Vuoden 1989 Pohjolaleirillä hänet valittiin ikäluokkansa parhaaksi pelaajaksi. Westerback pelasi 1990-luvulla neljä kautta Ruotsissa Björklövenin ja Vännäs HC:n joukkueissa, mutta palasi takaisin Sportiin ja oli yksi tärkeimmistä pelaajista kun joukkue nousi takaisin I-divisioonaan. Hän pelasi kuusi kautta I-divisioonaa ja Mestistä, jonka jälkeen pelasi kauden 2001–02 Ruotsin Allsvenskanissa, mutta palasi takaisin Sportiin kaudelle 2002–03. Keväällä 2003 Westerback ilmoitti lopettavansa uransa toistuvien polvivammojen vuoksi, mutta jatkoi kuitenkin lopulta jääkiekkoilua kaudella 2003–04. Hän lopetti uudestaan kauden 2006–07 jälkeen, ja maaliskuussa 2007 hänet nimettiin Sportin urheilutoimenhoitajaksi. Hän kuitenkin lopetti toimessa jo kesällä 2007. Seuraavalla kaudella 2007–08 Westerback lähti pelaamaan Sveitsiin, HC Thurgaun joukkueeseen, mutta palasi siirtorajan loppuhetkillä takaisin Sportiin.

Kaudella 2008–09 Westerback pelasi Sveitsin Nationalliga B:n EHC Baselissa. Tammikuussa 2009 Westerback teki seuran kanssa yksivuotisen jatkosopimuksen. Westerbackin veli Kenneth Westerback on toiminut Vaasan Sportin valmentajana.   

## Tilastot

## Lähteet
* 
* jatkoaika.comin pelaajaprofiili

### Viitteet
Luettelo Suomen virallisen albumilistan ykkösistä vuonna 2002

Tämä on **luettelo [[Suomen virallinen lista|Suomen virallisen albumilistan]]** kärkipaikkaa hallussaan pitäneistä albumeista ja niiden esittäjistä vuonna 2002.

## Katso myös

## Lähteet
* Musiikkituottajat → Tilastot → Suomen virallinen lista → Albumit
Rauno Toivonen

**Rauno Johannes Toivonen** (17. joulukuuta 1924 Helsinki – 8. syyskuuta 1999) oli suomalainen päätoimittaja, lehdenkustantaja ja kirjailija. 

Toivosen vanhemmat olivat liikkeenharjoittaja Viljo Toivonen ja Edla Maria Kyllönen. Hän suoritti mainoshoitajan tutkinnon vuonna 1946.

Kotiuduttuaan sodasta Toivonen perusti 1945 Harrastelija-nimisen tekniikan lehden, jonka nimeksi muuttui 1953 Tekniikan Maailma. Toivonen toimi lehden päätoimittajana vuodesta 1953 aina 1980-luvulle saakka ja hän myös kustansi lehteä siihen asti, kunnes lehti siirtyi Urpo Lahtisen Lehtimiehet Oy:lle. Vuonna 1965 Toivonen perusti vielä moottoriurheiluun keskittyvän Vauhdin Maailma -lehden.

Toivonen oli myös *Kirjamaailma Oy*:n toimitusjohtajana 1947–1949, *Elektrofoto Oy*:n toimitusjohtajana 1959–1972 sekä Tiedon Palat -lehden päätoimittajana 1959–1960 ja Ajankohdan kustantajana 1967–1968.

Toivonen toimi Suomen Kirjailijaliiton puheenjohtajana vuosina 1972–1975 ja hän oli myös Suomen Tietokirjailijoiden Liiton jäsen. Hänet kutsuttiin Suomen Kirjailijaliiton kunniajäseneksi vuonna 1982. Presidentti Mauno Koivisto myönsi Toivoselle kamarineuvoksen arvonimen.

## Teoksia
* *Vaara uhkaa Marsista : poikien seikkailuja vuonna 1992*.  Karisto 1949
* *Mauri muurahainen*, lastenkirja.  Karisto 1954
* *Montut*, romaani.  WSOY 1964
* *TEK : Keksintöjen kirja*, toimitusryhmä: Rauno Toivonen, Tarmo Mäki-Kuutti, Meiju Bonsdorff.  WSOY 1981, 2. painos 1990
* *TEK : Tekniikan tietokeskus 1–8*, toimitusryhmä: Rauno Toivonen, Tarmo Mäki-Kuutti, Meiju Bonsdorff, Ritva Forslund.  WSOY 1981-1984
* *Toimistotekniikka 84*, vastaava päätoimittaja Rauno Toivonen.  Lehtimiehet, Tampere 1984
* *Kalamiehen tietokirja 1–4*, päätoimittaja Rauno Toivanen.   WSOY 1989-1991

## Lähteet
* Suomen kirjailijat -tietokanta 
* Mitä-Missä-Milloin vuosikirja 2001 (kuolinpvm)
* Tekniikan Maailman 15/1999 pääkirjoitus Toivosen poismenosta
* *Kuka kukin on 1990*. Helsinki: Otava.

### Viitteet
Mäkihypyn maailmancup 2009–2010

**Mäkihypyn maailmancup 2009–2010** alkoi Kuusamosta Suomessa 27. marraskuuta 2009. Kauden aikana hypättiin 23 henkilökohtaista osakilpailua, joista yksi jouduttiin siirtämään sekä 4 joukkuekilpailua. Viimeinen osakilpailu hypättiin Oslossa Norjassa 14. maaliskuuta 2010.

## Osakilpailut

## Maailmancupin loppupisteet

## Suomalaisten sijoitukset ja palkintosijoitukset osakilpailuista

## Katso myös
* Mäkihyppy talviolympialaisissa 2010.

## Lähteet

## Aiheesta muualla
* Kansainvälisen hiihtoliiton mäkihypyn maailmancup -sivusto
Vanhakatolinen kirkko

**Vanhakatoliset kirkot** ovat ryhmä pieniä kansallisia kirkkokuntia, jotka ovat eri aikoina irtautuneet roomalaiskatolisesta kirkosta. Vanhakatoliset ovat liittyneet yhteen Utrechtin unionina, ja vuodesta 1932 ovat olleet täydessä kirkollisessa yhteydessä anglikaaniseen kirkkoon.

Vanhakatoliset kirkot voidaan jakaa kolmeen ryhmään:

* Alankomaitten vanhakatolinen kirkko, joka erosi Rooman kirkosta jansenismin yhteydessä 1724.
* Saksan, Itävallan ja Sveitsin vanhakatoliset kirkot, jotka eivät hyväksyneet Vatikaanin ensimmäisen kirkolliskokouksen määrittelyjä paavin erehtymättömyydestä. Tämän liikkeen johtohahmo oli saksalainen professori Ignaz von Döllinger.
* jotkut slaavilaistaustaiset vanhakatoliset kirkot, kuten Polish National Catholic Church Yhdysvalloissa.

Jotkut pienet itsenäiset katolistaustaiset tai -mieliset kirkot kutsuvat itseään vanhakatolisiksi, mutta eivät ole Utrechtin unionin tunnustamia. Tällaiset ryhmät saattavat vaihdella konservatiivisista synkretistisiin.

## Oppi

Vanhakatolisten kirkkojen opillinen pohja on Utrechtin julistus. Samoin kuin ortodoksinen kirkko, ne tunnustavat seitsemän ekumeenista kirkolliskokousta ja jakamattoman kirkon opin. Sekä piispat että papit ovat vapaita solmimaan avioliiton. Jumalanpalvelus tapahtuu kansankielellä ja yksityisrippi on vapaaehtoinen.

Myöhemmin Utrechtin unionin kirkot ovat hyväksyneet naisten vihkimisen papeiksi, mikä on johtanut Polish National Catholic Churchin irtautumiseen unionista. Italiassa vihittiin toukokuussa 2010 naimisissa oleva Maria Longhitano Italian ensimmäiseksi naispapiksi Nykyään useat jäsenkirkot siunaavat samaa sukupuolta olevien suhteita. Monet vanhakatolisista papeista ovat entisiä roomalaiskatolisia pappeja.

## Vanhakatoliset Pohjoismaissa

Ruotsissa ja Tanskassa on Utrectin unioniin kuuluvia vanhakatolisia seurakuntia.
Den nordisk-katolske kirke Norjassa on osa konservatiivista vanhakatolista Polish National Catholic Churchia.

## Lähteet
* Old Catholics. The Oxford Dictionary of the Christian Church, Frank Leslie Cross, Published by Oxford University Press 1957
* William J. Tighe: Old Catholics, New Doctrines. The Demise of the Union of Utrecht. *Touchstone*, January/February, 1999

### Viitteet

## Aiheesta muualla
* Union of Utrecht of the Old Catholic Churches  ja
Nelidovon piiri

**Nelidovon piiri** () on paikallinen itsehallintoalue Tverin alueen lounaisosassa Venäjällä. Vuonna 1929 perustetun piirin pinta-ala on 2&nbsp;593 neliökilometriä. Asukkaita on 30&nbsp;400 henkeä (vuonna 2009).

Piirin hallinnollinen keskus on Nelidovon kaupunki. Lisäksi siihen kuuluu 5 maalaiskuntaa:
* Nelidovon maalaiskunta
* Novoselki (ven. Новоселки)
* Sjoly (ven. Сёлы)
* Vysokoje (ven. Высокое)
* Zemtsy (ven. Земцы)

Piirin kautta kulkee Moskovan ja Riian välinen rautatie sekä Moskovasta Latvian rajalle suuntautuva M9-valtatie. Seudulla on puunjalostus-, metalli- ja kemian teollisuutta. Aikaisemmin tärkeä merkitys oli ruskohiilen louhinnalla. Piirin alueella sijaitsee luonnonsuojelualue *Tsentralnyi lesnoi zapovednik*.

## Lähteet

## Aiheesta muualla
* Nelidovon piirin sivusto 
* Nelidovon piiri Tverin alue -tietosanakirjassa
Vaihekohina

**Vaihekohina** on puhtaan ja ideaalisen yksiäänisen signaalin ero käyttäjän oskillaattorin synnyttämästä. Kohina tulee esiin kun mitataan signaalin spektriä, jossa näkyy useita eri taajuuksia. Eri järjestelmissä voidaan käyttää myös nimiä vaihevärinä tai kellovärinä. Kohinan synnyttäviä oskillaattoreita käytetään hyvin laajasti eri radiojärjestelmissä, jolloin säädetyn oskillaattorin avulla saadaan juuri haluttu taajuus.

Kohina voi syntyä oskillaattorin lämpenemisestä tai kiteen vanhenemisesta. Myös ulkoiset tekijät voivat synnyttää vaihekohinaa kuten jännitteensyötössä tapahtuvat muutokset. Vaihekohina vaikuttaa heikentävästi erityisesti radiolaitteen tiedonsiirtokykyyn. Vaihekohina esitetään muodossa dBc/Hz.

## Lähteet
*http://oh8ta.oulu.fi/palvelut/pdf/Vaihekohina_radiojarjestelmissa.pdf
Seton Hallin yliopisto

**Seton Hallin yliopisto** on yksityinen roomalaiskatolinen yliopisto South Orangessa, New Jerseyssä, Yhdysvalloissa. Tunnettuja yliopistossa opettaneita ovat olleet Samuel Alito, Will Durant ja Stanley Jaki.

## Historia
Yliopiston perusti James Roosevelt Bayley vuonna 1856. Sen kampustilat olivat alun perin Madisonissa. Ensimmäiset naiset valmistuivat Seton Hallista vuonna 1937 ja vuonna 1968 se avattiin kokonaan naisille. Vuonna 1948 se sai luvan perustaa oman radioaseman. Oikeustieteellinen tiedekunta perustettiin vuonna 1951, jolloin sen dekaaniksi valittiin Miriam Rooney ensimmäisenä naisena Yhdysvalloissa.

Seton Hallin yliopisto on nimetty Elizabeth Ann Setonin mukaan.

## Tiedekunnat
Seton Hallin tiedekuntia ovat humanistis-luonnontieteellinen, teologinen, kasvatustieteellinen, terveystieteellinen (nursing), kauppatieteellinen, oikeustieteellinen, lääketieteellinen ja vuonna 1997 perustettu *John C. Whitehead School of Diplomacy and International Relations*, jossa opetetaan kansainvälisiä suhteita.

## Lähteet

## Aiheesta muualla
Yliopiston viralliset sivut
Chaotic

**Chaotic** on Britney Spearsin EP-levy, joka julkaistiin 27. syyskuuta 2005 DVD:ltä Britney & Kevin: Chaotic... the DVD & More.

## Versiot
*"Chaotic" [album version] – 3:44 (*Britney & Kevin: Chaotic* Version)

## Listasijoitukset

## Lähteet

## Aiheesta muualla
* Chaotic discogs.com -sivustolla
Olli Tuominen

**Olli Tuominen** (s. 15. huhtikuuta 1979) on uransa ammattilaisena vuonna 2019 lopettanut suomalainen squashinpelaaja, Euroopan mestari ja 18-kertainen Suomen mestari. Hän pelasi ammattilaisena yli 500 ottelua. 

Tuominen on voittanut squashin henkilökohtaisissa Euroopan-mestaruuskilpailuissa Euroopan mestaruuden vuonna 2012 ja pronssia vuosina 2010 ja 2013. Hän on ensimmäinen suomalainen squashinpelaaja, joka on aikuisten tasolla voittanut EM-kultaa ja henkilökohtaisen arvokisamitalin.

Joukkueiden Euroopan-mestaruuskilpailuissa Tuominen on voittanut hopeaa vuonna 1998 ja pronssia vuosina 2000 ja 2001. 19-vuotiaiden Euroopan-mestaruuden hän voitti vuonna 1997 ja EM-pronssia vuonna 1998. Suomen-mestaruuden hän on voittanut vuosina 2000–2014, 2016–2017 ja 2020.

Squashin maailmanlistalla Tuominen on parhaimmillaan ollut sijalla 13 vuonna 2006. Marraskuussa 2014 hän oli sijalla 27.

Tuominen on pelannut Ranskan squashliigaa Marseillen joukkueessa. Suomessa hän edustaa Kouvolan Squashkerhoa ja aikaisemmin hän on edustanut Helsinki Senatorsia, Espoo Squash Rackets Clubia ja Helsinki Squash Rackets Clubia. Tuominen on toiminut myös Suomen miesten maajoukkueen päävalmentajana.

## Lähteet
* 
* Profiili Tuomisen kotisivuilla

### Viitteet

## Aiheesta muualla
* Olli Tuomisen kotisivut
* Tuominen squashinfo.com -sivustolla
Vanessa Boslak

**Vanessa Boslak** (s. 11. kesäkuuta 1982 Lesquin, Pas-de-Calais, Ranska) on ranskalainen seiväshyppääjä. Hän on sijoittunut arvokisoissa useasti kahdeksan parhaan joukkoon.

Boslak saavutti seiväshypyssä 17-vuotiaiden MM-pronssia vuonna 1999, 19-vuotiaiden MM-pronssia vuonna 2000 ja 19-vuotiaiden EM-pronssia vuonna 2001. Aikuisten sarjassa hän sijoittui ulkoradoilla 11:nneksi Münchenin EM-kilpailuissa 2002 tuloksella 420&nbsp;cm, kuudenneksi Ateenan 2004 olympialaisissa tuloksella 440&nbsp;cm, kahdeksanneksi Helsingin MM-kilpailuissa 2005 tuloksella 435&nbsp;cm, viidenneksi Osakan MM-kilpailuissa 2007 tuloksella 470&nbsp;cm sekä yhdeksänneksi Pekingin 2008 olympialaisissa tuloksella 455&nbsp;cm. Sekä Pariisin MM-kilpailuissa 2003 että Göteborgin EM-kilpailuissa 2006 hän karsiutui tuloksella 415&nbsp;cm.

Sisäratojen arvokilpailuissa Boslak sijoittui viidenneksi Budapestin MM-hallikilpailuissa 2004 tuloksella 450&nbsp;cm, viidenneksi Moskovan MM-hallikilpailuissa 2006 tuloksella 465&nbsp;cm sekä kuudenneksi Birminghamin EM-hallikilpailuissa 2007 tuloksella 423&nbsp;cm. Birminghamin MM-hallikilpailuissa 2003 hän jäi loppukilpailussa ilman tulosta hypättyään karsinnassa 435&nbsp;cm ja Madridin EM-hallikilpailuissa 2005 hän karsiutui tuloksella 430&nbsp;cm. Istanbulin MM-hallikilpailuissa 2012 hän saavutti hopeaa halliennätyksellään 470&nbsp;cm.

169-senttinen Boslak on voittanut seiväshypyssä useita Ranskan mestaruuksia: ensimmäisen kerran sisäradoilla vuonna 1999 ja ulkoradoilla vuonna 2001. Hän paransi Ranskan ennätystä ensimmäisen kerran sisäradoilla tulokseen 432&nbsp;cm vuonna 2001 ja ulkoradoilla tulokseen 440&nbsp;cm kesäkuussa 2002. Viimeisen kerran hän paransi Ranskan ennätystä tulokseen 470 cm, jonka hän hyppäsi kolmesti; ulkoradoilla kesäkuussa 2006 Málagassa ja elokuussa 2007 Osakan MM-kisoissa sekä sisäradoilla maaliskuussa 2012 Istanbulin MM-hallikilpailuissa. Boslakilta Ranskan halliennätyksen ja samalla myös absoluuttisen Ranskan ennätyksen vei Marion Fiack tammikuussa 2015 tuloksella 471 cm.

## Lähteet
* 
* 

### Viitteet
Rževin piiri

**Rževin piiri** () on paikallinen itsehallintoalue Tverin alueen eteläosassa Venäjällä. Vuonna 1929 perustetun piirin pinta-ala on 2&nbsp;747 neliökilometriä ja asukkaita on 12&nbsp;800 henkeä (vuonna 2009).

Piirin hallinnollinen keskus on Rževin kaupunki, joka ei kuuluu sen yhteyteen, vaan muodostaa erillisen kaupunkipiirikunnan. Rževin piiriin kuuluu 8 maalaiskuntaa:
* Horoševo (ven. Хорошево)
* Itomlja (ven. Итомля)
* Jesinka (ven. Есинка)
* Medvedevo (ven. Медведево)
* Pobeda (ven. Победа)
* Šolohovo (ven. Шолохово)
* Tšertolino (ven. Чертолино)
* Uspenskoje (ven. Успенское)

Piirin kautta kulkevat Moskovan ja Riian sekä Toržokin ja Vjazman väliset rautatiet sekä Moskovasta Latvian rajalle suuntautuva M9-valtatie. Huomattavin joki on Volga. Maatalous on keskittynyt maidon ja lihan tuotantoon sekä pellavan ja viljan viljelyyn.

## Lähteet

## Aiheesta muualla

* Rževin piirin sivusto  
* Rževin piiri Tverin alue -tietosanakirjassa
Luettelo Suomen virallisen albumilistan ykkösistä vuonna 2001

Tämä on **luettelo [[Suomen virallinen lista|Suomen virallisen albumilistan]]** kärkipaikkaa hallussaan pitäneistä albumeista ja niiden esittäjistä vuonna 2001.

## Katso myös

## Lähteet
* Musiikkituottajat → Tilastot → Suomen virallinen lista → Albumit
Tha Carter IV

**Tha Carter IV** on rap-artisti Lil Waynen yhdeksäs studioalbumi. Se julkaistiin 29. elokuuta 2011 Young Money Entertainment, Cash Money Records, Universal Republic -levy-yhtiöiden kautta. Albumia myytiin julkaisuviikollaan 965&nbsp;000 kappaletta ja nousi Billboard 200 -listan kärkeen.

## Taustaa
Kesäkuussa 2008 julkaistiin Lil Waynen kuudes studioalbumi *[[Tha Carter III]]*, joka oli menestys. Menestyksen innoittamina *Tha Carter IV:n* nauhoitukset aloitettiin jo lokakuussa samana vuonna. *Tha Carter III:n* hyvän menestyksen takia ennen Tha Carter -sarjan neljännen osan julkaisua päätettiin julkaista kaksi "keskinkertaisempaa" albumia, jotka olivat rockhenkinen *[[Rebirth (Lil Waynen albumi)|Rebirth]]* (2010) ja *[[I Am Not a Human Being]]* (2010). Jälkimmäisen albumin kappaleet ovat ylijääneitä kappaleita, jotka eivät päätyneet *Tha Carter IV:n* lopulliselle versiolle. Albumin julkaisupäivämäärä siirtyi moneen otteeseen, kunnes se lopulta julkaistiin 29. elokuuta 2011.

Albumin kappaleet käsittelevät pääasiassa seksiä, huumeita ja väkivaltaa, mutta mukana on myös rakkautta käsitteleviä tunteellisia kappaleita. Hip hop -lehti XXL:n haastattelussa Lil Wayne vihjaili albumin olevan hänen viimeisensä.

## Singlet
Albumin ensimmäinen single "6 Foot 7 Foot" julkaistiin 16. joulukuuta 2010. Singlellä vierailee Young Money -levy-yhtiön artisti Cory Gunz. Kappaleen on tuottanut hip hop -tuottaja Bangladesh, joka tuotti myös Lil Waynen *[[Tha Carter III]]* -albumin kappaleen "A Milli". Kappaleissa onkin havaittavissa samankaltaisuutta. "6 Foot 7 Foot" sisältää samplen Harry Belafonten kappaleesta "Day-O (The Banana Boat Song)". "6 Foot 7 Foot" sijoittui Yhdysvaltain Billboard Hot 100 -singlelistan yhdeksännelle sijalle. Kappale on myynyt myös kaksinkertaista platinaa.

Albumin toisena singlenä julkaistiin kappale "John". Se julkaistiin 24. maaliskuuta 2011 ja sillä vierailee rap-artisti Rick Ross. Kappaleen tuotannosta vastaavat Polow da Don, Rob Holladay ja J.U.S.T.I.C.E. League. "John" sijoittui Billboard Hot 100 -listan 22. sijalle.

Kappale "How to Love" julkaistiin albumin kolmantena singlenä 31. toukokuuta 2011. Sen ovat tuottaneet Noel "Detail" Fisher ja Drum Up. Single otti haltuunsa Billboard Hot 100 -listan viidennen sijan.

Albumin neljäs single "She Will" julkaistiin 16. elokuuta 2011. Singlellä vierailee rap-artisti/laulaja Drake. Single nousi kolmannelle sijalle Billboard Hot 100 -listalla. Kanadan Canadian Hot 100 -listalla sijoitus oli 16. sija. Kappaleen on tuottanut T-Minus.

Viidentenä singlenä julkaistiin kappale "It's Good". Sillä vierailevat Drake ja Jadakiss ja se julkaistiin 13. syyskuuta. Kappale oli Billboard Hot 100 -listalla vasta sijalla 79.

Albumin kuudes single "Mirror" julkaistiin samana päivänä, kuin albumin viideskin single "It's Good", eli 13. syyskuuta. Kappaleella vierailee Bruno Mars ja se löytyy ainoastaan albumin Deluxe Editionilta. "Mirror" oli Billboard Hot 100 -listalla sijalla 16 ja Kanadan Canadian Hot 100 -listalla sijalla 44.

## Kappaleet

## Listasijoitukset

## Lähteet
Jussi-palkinnot 2001

**Jussi-palkinnot 2001** jaettiin 18. helmikuuta 2001 Finlandia-talossa järjestetyssä palkintojenjakotilaisuudessa vuoden 2000 suomalaisille elokuville. Gaalan juonsivat Irina Björklund ja Lasse Pöysti.

Gaalassa ei jaettu Parhaan musiikin Jussi-palkintoa, koska liian harvassa vuoden 2000 suomalaisessa elokuvassa oli alkuperäinen musiikki.

## Voittajat ja ehdokkaat

### Muut palkinnot
***Erikois-Jussi ääniraidasta:** Leri Leskinen - *[[Levottomat]]*
***Yleisö-Jussi**: *[[Levottomat]]*

## Lähteet

## Aiheesta muualla
*IMDb: Jussi Awards: 2001
Vita nuova

**Vita Nuova: Uusi elämä** () on Danten varhaisteos, jonka aiheena on ihannoitu rakastettu Beatrice. Dante kirjoitti teosta vuodesta 1283 lähtien lähes kymmenen vuotta, ja se valmistui noin vuonna 1294.

*Vita Nuova* on prosimetrum-muotoinen eli yhdistelee sekä runomuotoista että suorasanaista tekstiä. Se sisältää 25 sonettia, yhden ballatan ja neljä canzonea sekä 42 lyhyttä proosamuotoista kappaletta, jotka sekä pohjustavat että selittävät runoja. Teos käsittelee Danten palavaa mutta täyttymättömäksi jäänyttä rakkautta Beatrice Portinaria kohtaan, joka oli häntä vuotta nuorempi naapuriperheen tytär. Viimeisessä, kesken jääneessä canzonessa Dante kuvaa Beatricen kuolemaa. Dante kuitenkin kohtaa hänet vielä uudelleen *[[Jumalainen näytelmä|Jumalaisessa näytelmässä]]*. Vaikka teoksessa ei mainita Dantea itseään nimeltä, se on selvästi omaelämäkerrallinen kuvaus Danten nuoruusvuosista.

Teos on sisältönsä ohella merkittävä myös siinä mielessä, että se on kirjoitettu italiaksi ja se vaikutti yhdessä *Jumalaisen näytelmän* kanssa Toscanan murteen muodostumiseen italian kielen standardiksi.

## Lähteet

## Kirjallisuutta
*  Näköispainos: Helsinki: Ntamo, 2013. . 47-sivuinen näyte tekstin alusta Google Booksissa.

## Aiheesta muualla

* La Vita Nuova. 
* La Vita Nuova. (pdf) 
* Helen Vendler: Dante’s Vita Nova. The New Republic 5.10.2012.
KK Olimpija

**KK Olimpija** on slovenialainen koripalloseura. Joukkue on Slovenian suurseura ja on hallinnut Slovenian liigaa 2000-luvulla. Joukkue on silti voittanut Adrianmeren liigan ainoastaan kerran. Seuran paras saavutus Euroliigassa on vuodelta 1997, jolloin se sijoittui kolmanneksi.

## Historia

Koripalloseura perustettiin vuonna 1946 osana Svoboda-urheiluseuraa. Saman vuoden lopulla nimeksi vaihdettiin Enotnost, joka oli seuralla aina vuoteen 1954 asti. Tällöin nimeksi vaihdettiin AŠK OLIMPIJA. Ensimmäisen Jugoslavian mestaruuden joukkue voitti vuonna 1957. Union Olimpija voitti vielä viisi mestaruutta ennen kuin Slovenia itsenäistyi. Kun Jugoslavia kaatui, kaatui myös sen korkeatasoinen koripallokulttuuri, jolloin Slovenian piti viedä koripalloaan eurooppalaisempaan suuntaan. Maan itsenäistyessä alkoikin seuran kultakausi, kun joukkue voitti seitsemän liigamestaruutta ja -cupia 1990-luvulla. Paras kansainvälinen menestys osui vuoteen 1994, kun joukkue voitti Saporta Cupin finaalissa Taugres Vitorian. Vuonna 1997 joukkue pääsi Euroliigan final fouriin, jossa se hävisi kuitenkin kauden voittaneelle Olympiakosille.

Joukkue on käyttänyt sponsorinimiä vuodesta 1976 lähtien. Vuosina 1997–2017 sen sponsorinimi oli **Union Olimpija**.

## Pelaajia
### Slovenialaiset

### Ulkomaalaiset

## Saavutukset
* **Jugoslavian Liiga** 1957, 1959, 1961, 1962, 1966, 1970 **(6)**
* **[[1. A SKL|Slovenian Liiga]]** 1992, 1993, 1994, 1995, 1996, 1997, 1998, 1999, 2001, 2002, 2004, 2005, 2006, 2008, 2009, 2017, 2018 **(17)**
* **[[Koripallon Slovenian cup|Slovenian Cup]]** 1992, 1993, 1994, 1995, 1997, 1998, 1999, 2000, 2001, 2002, 2003, 2005, 2006, 2008, 2009, 2010, 2011, 2012, 2013, 2017 **(20)**
* **[[Koripallon Slovenian SuperCup|SuperCup]]** 2003, 2004, 2005, 2007, 2008, 2009, 2013, 2017 **(8)**  
* **[[Adrianmeren liiga]]** 2002 **(1)**
* **[[Saporta Cup]]** 1994 **(1)** 
* **SBA Liiga** 1994, 1995 **(2)**

## Lähteet

## Aiheesta muualla
* Virallinen kotisivu   
* Joukkue Euroliigan sivuilla 
* Joukkueen profiili Basketpedyan sivuilla
Marie Poissonnier

**Marie Poissonnier** (s. 4. toukokuuta 1979 Clermont-Ferrand, Puy-de-Dôme, Ranska) on entinen ranskalainen seiväshyppääjä.

Poissonnier sijoittui 12:nneksi Maebashin MM-hallikilpailuissa 1999 tuloksella 420&nbsp;cm ja 15:nneksi Tukholman EM-hallikilpailuissa 1996 tuloksella 360&nbsp;cm. Ulkoratojen arvokilpailuissa hän ei selviytynyt kertaakaan loppukilpailuun. Sydneyn 2000 olympialaisissa hän karsiutui tuloksella 415&nbsp;cm, Münchenin EM-kilpailuissa 2002 tuloksella 415&nbsp;cm, Pariisin MM-kilpailuissa 2003 tuloksella 435&nbsp;cm ja Ateenan 2004 olympialaisissa tuloksella 400&nbsp;cm.

165-senttinen Poissonnier voitti seiväshypyssä Ranskan mestaruuden vuonna 2002. Hän paransi Ranskan ennätystä sisäradoilla 11 kertaa vuosina 1996–2001 ja ulkoradoilla yhdeksän kertaa vuosina 1997–2002. Vuonna 2001 hän hyppäsi viimeisimmän sisäratojen Ranskan ennätyksensä 435&nbsp;cm ja maaliskuussa 2003 uransa parhaan sisäratatuloksen 440&nbsp;cm. Ulkoradoilla hän hyppäsi Ranskan ennätyksen viimeisen kerran heinäkuussa 2002; tulos oli 446&nbsp;cm.

## Lähteet

* 
*
Anis Chedli

**Anis Chedli** (, s. 19. helmikuuta 1981) on tunisialainen judoka, joka on kuusinkertainen judon Afrikan-mestari. Hän on voittanut myös Tunisian mestaruuden vuonna 2006. Chedli kilpaili vuoden 2008 kesäolympialaisissa, jossa hän hävisi toisella kierroksella ranskalaiselle Teddy Rinerille.

## Lähteet
Caroline Ammel

**Caroline Ammel** (s. 22. marraskuuta 1973 Blanc-Mesnil, Seine-Saint-Denis, Ranska) on entinen ranskalainen yleisurheilija, jonka päälaji oli seiväshyppy.

Ammel sijoittui 12:nneksi Tukholman EM-hallikilpailuissa 1996 tuloksella 375&nbsp;cm. Gentin EM-hallikilpailuissa 2000 hän karsiutui tuloksella 380&nbsp;cm. Hän jäi loppukilpailun ulkopuolelle myös Budapestin EM-kilpailuissa 1998 karsintatuloksella 400&nbsp;cm ja Sydneyn 2000 olympialaisissa tuloksella 415&nbsp;cm.

165-senttinen Ammel voitti seiväshypyssä Ranskan mestaruuden ulkoradoilla vuosina 1995 ja 2000 sekä sisäradoilla vuonna 1996. Hän paransi Ranskan ennätystä sisäradoilla kahdesti ja ulkoradoilla viidesti vuosina 1994–1998. Hänet viimeisimmät Ranskan ennätyksensä olivat sisäradoilla 406&nbsp;cm ja ulkoradoilla 423&nbsp;cm. Hän edusti seuratasolla ASPTT Grenoblea, Stade Français'ta ja EA Franconville LP:tä.

## Henkilökohtaiset ennätykset

* Seiväshyppy: 430&nbsp;cm (2000), sisäradoilla 422&nbsp;cm (2000)
* 400 metrin aitajuoksu: 63,28&nbsp;s (1991)

## Lähteet

* 
*
Anis Dkhili

**Anis Dkhili** (s. 18. joulukuuta 1984) on tunisialainen judoka.

Dkhili on saavuttanut kaksi pronssimitalia judon Afrikan-mestaruuskilpailuissa ja voittanut Tunisian mestaruuden vuosina 2006 ja 2007 alle 73-kiloisten sarjassa ja vuosina 2010 ja 2011 alle 81-kiloisten sarjassa.

## Lähteet
Sarong

**Sarong** (malaijia) on pitkä putkimainen tai suorakaiteen muotoinen kangas, jota käyttävät sekä naiset että miehet hamemaisena vaatekappaleena Kaakkois- ja Etelä-Aasiassa, Arabian niemimaalla, Afrikan sarvessa ja monilla Tyynenmeren saarilla. Kangas on usein hyvin värikäs, ja se on joko kuosiin kudottua tai painettua. Kuviot voivat olla eläin- tai kasviaiheisia, ruutukuvioita tai ne on voitu valmistaa solmuvärjäyksellä.

Länsimaissa sarong tuli tunnetuksi 1930–1950-lukujen eksotiikalla ratsastavien elokuvien, kuten Dorothy Lamourin tähdittämän *[[Kaksi iloista merimiestä Balissa]]* myötä. Siitä ei koskaan tullut yleisesti käytettyä vaatekappaletta lännessä, mutta ajoittain muotisuunnittelijat tuovat sen uudelleen esiin urheilu- tai rantavaatemallistoissaan.

## Lähteet

## Aiheesta muualla
Amandine Homo

**Amandine Homo** (s. 24. joulukuuta 1980 Rosny-sous-Bois, Seine-Saint-Denis, Ranska) on entinen ranskalainen seiväshyppääjä.

Homo sijoittui sisäratojen arvokilpailuissa kymmenenneksi Pariisin MM-hallikilpailuissa 1997 tuloksella 390&nbsp;cm, kahdeksanneksi Valencian EM-hallikilpailuissa 1998 tuloksella 405&nbsp;cm sekä 15:nneksi Maebashin MM-hallikilpailuissa 1999 tuloksella 420&nbsp;cm. Gentin EM-hallikilpailuissa 2000 hän karsiutui loppukilpailusta tuloksella 400&nbsp;cm. Ulkoradoilla hän jäi Budapestin EM-kilpailuissa 1998 karsinnassa ilman tulosta.

Amandine Homo voitti seiväshypyssä Ranskan mestaruuden ulkoradoilla vuosina 1996, 1998 ja 1999 sekä sisäradoilla vuosina 1997 ja 2000. Hän paransi Ranskan ennätystä sisäradoilla 11 kertaa vuosina 1996–2000 ja ulkoradoilla neljästi vuosina 1996–1999. Hänen viimeisin sisäratojen Ranskan ennätyksensä oli 431&nbsp;cm ja saman ennätystuloksen hän hyppäsi myös ulkosalla heinäkuussa 1999. Toukokuussa 1996 hän ylitti ensimmäisenä ranskalaisnaisena neljä metriä. Hän edusti seuratasolla Dynamic Aulnay Clubia. Hän oli pituudeltaan 170-senttinen ja painoi kilpavuosinaan 58 kiloa.

## Lähteet

* 
*
Mikael Vuorio

**Mikael Vuorio** (s.	4. tammikuuta 1984 Laitila) on suomalainen uransa lopettanut jääkiekkomaalivahti. Florida Panthers varasi Vuorion NHL:ään vuoden . Nykyään Vuorio toimii Rauman Lukossa maalivahtivalmentajana.

## Ura
Vuorio pelasi urallaan muun muassa Rauman Lukossa, Mestiksen Kiekko-Vantaassa, AL-Bank Ligaenin SønderjyskE Ishockeyssa, GET-ligaenin Furuset Ishockeyssa ja Helsingin Jokereissa. Kaudella 2010–2011 hän pelasi KooKoon lisäksi GET-ligaenin Frisk Tigersissa ja Suomi-sarjan HC Luviassa. Kaudella 2011–2012 Vuorio edusti Mestiksessä pelannutta TuToa.

## Lähteet
*
Julie Vigourt

**Julie Vigourt** (s. 19. lokakuuta 1979 Mâcon, Saône-et-Loire, Ranska) on entinen ranskalainen seiväshyppääjä.

Vigourt teki seiväshypyssä Ranskan ennätyksen 402&nbsp;cm toukokuussa 1996. Uransa parhaan tuloksen 430&nbsp;cm hän hyppäsi heinäkuussa 2002. Sisäradoilla hänen paras tuloksensa  oli 410&nbsp;cm. EA Mâconia edustanut 163-senttinen Vigourt ei voittanut urallaan kertaakaan Ranskan mestaruutta. Hän edusti Ranskaa kahdessa maaottelussa.

## Lähteet

* 
*